Ivan Pavle

Ivan Pavle (* 8. marec 1955, Galanta) je slovenský maliar.

 Detstvo 
Ivan Pavle vyrastal v baníckom meste Prievidzi, kam sa so svojimi rodičmi Matejom Pavle a Alžbetou Pavleovou presťahoval z južného Slovenska aj s bratom Matejom. Neskôr rozšíril rodinu najmladší brat Slavomír. V roku 1970 úspešne ukončil v Prievidzi základnú školu a odišiel študovať na strednú školu do Tvrdošína.https://danubiana.sk/vystavy/jonas-a-velryba

 Štúdium 
Po absolvovaní Strednej priemyselnej školy elektrotechnickej v Tvrdošíne, pokračoval v štúdiu v roku 1975 na Vysokej škole výtvarných umení v Bratislave v ateliéry monumentálnej maľby (prof. Dezider Castiglione a prof. Ivan Vychlopen).https://danubiana.sk/vystavy/jonas-a-velryba

Počas štúdia sa oženil som svojou spolužiačkou Soňou Oravcovou, s ktorou má dve deti. Ivan Pavle absolvoval Vysokú školu výtvarných umení v roku 1981 a odvtedy sa ako výtvarník v slobodnom povolaní venuje maľbe, kresbe, grafike, ale i plastike.https://www.instagram.com/ivan_pavle/ 

 Charakteristika tvorby 
Ivan Pavle sa systematicky vracia k niekoľkým tematickým okruhom. Je to ľudská figúra, často akt, korpus či torzo a jej identifikačný znak – tvár, ktorú niekedy nahrádza maska. K tejto ľudskej tematike sa priraďuje záujem o gesto, o postavu v pohybe a vzťahové štúdie dvoch či viacerých postáv. Dlhoročný cyklus Madon je nielen vyrovnávaním sa s jednou zo základných tém veľkého maliarstva minulosti, ale aj intímnym maliarovým skúmaním sveta.https://bratislava.sme.sk/c/1969676/ivan-pavle-poslanie-sa-da-nahmatat-ako-tep.html

Ďalšou veľkou témou Ivana Pavleho je mytológia, ktorá sa realizuje v nikdy sa nekončiacom cykle obrazov o Babylone https://sk.pinterest.com/pin/590534569873539723/, ako aj v ďalších okruhoch (fiktívne krajiny, mysteriózne postavy so zvieracími znakmi). Neustály kolobeh týchto niekoľkých základných okruhov umožňuje autorovi, aby stále prehlboval a precizoval svoju techniku i poetiku, ale zároveň aby neupadol do rutinnej maniery a nestal sa výrobcom osvedčených tém.

Tvorbu Ivana Pavleho charakterizuje plodný maliarsky nepokoj a osobitý rukopis.http://www.szemelyisegek.hu/index.php?os=zivotopis&ID=59901 Záujem o najlepšie diela minulosti ho priviedol k aplikovaniu zabudnutých techník a receptúr vo vlastných výtvarných postupoch. V jeho diele sa spája znalosť tradície a rešpekt k materiálu so súčasným obsahom.

 Monografia 
V roku 2015 vyšla vo vydavateľstve Herial veľká slovensko-anglická monografia „Pavle“, ktorú napísal teoretik výtvarného umenia Ivan Jančár. V reprezentatívnej knihe Jančár píše o Pavleho tvorbe: „Jeho maliarsky výraz nesmeroval k hľadaniu módneho prejavu, ale k podstate umeleckej tvorby. Maľovanie mu splývalo so životom - vždy bol maliarom so silnou sebadisciplínou. Od začiatku bol ukážkovým figuralistom, študoval hmotu, analyzoval možnosti rozkladu tejto hmoty, pohybu či jeho sekvencií. Zobrazoval ľudské emócie v uvoľnených psychických stavoch. Nebolo podstatné, či figúry mali výrazne expresívny alebo meditatívny charakter, vždy mali silný výraz s dôslednou znalosťou anatómie.“https://www.martinus.sk/706093-pavle/kniha

 Galéria 
Kliknite na obrázok pre jeho zväčšenie.


 Výstavy - Ceny 

Pavle vystavoval v Poľsku, Nemecku, Holandsku, Rakúsku, Francúzku, Monaku, Taliansku, Thajsku, ale aj v USA. Absolvoval niekoľko tvorivých pobytov hlavne v USA a Francúzsku, kde v roku 1989 získal cenu Poroty na Medzinárodnom festivale maľby v Cagnes-sur-Mer.https://www.tripadvisor.com/ShowUserReviews-g274924-d276281-r268286997-Slovak_National_Museum_Slovenske_narodne_muzeum-Bratislava_Bratislava_Region.html

Jeho diela sú zastúpené v mnohých galériách i súkromných zbierkach po celom svete. 
 1985: Turčianske múzeum A. Kmeťa (s Jánom Hlavatým), Martin
 1986: Finkova kúria, Zvolen
 1987: 
 Československé kultúrne stredisko (s Otom Bachoríkom), Katowice
 Chelm, Varšava (Poľsko)
 Galéria vydavateľstva Tatran (s Otom Bachoríkom), Bratislava
 Neurologická klinika, Bratislava
 Výstavná sieň mladých (so Stanom Stankocim), Bratislava
 1988:
 V klub, Bratislava
 Galéria L. Novomeského (s Otom Bachoríkom a Stanislavom Stankocim), Bratislava
 Galéria F. Studeného (s Otom Bachoríkom), Nitra
 1989 Galéria C. Majerníka, Bratislava
 1990 Galéria mesta Bratislavy, Bratislava
 1991:
 Galéria Štúdia S (so Soňou Pavleovou), Bratislava
 Galerie Atelierhof, Brémy (Nemecko)
 Nassauische Sparkasse (s Alexandrom Kraščeničom) Montabaur (Nemecko)
 Galerie de Gang, Delft (Holandsko)
 Gallery Art Fonctionel, Metz (Francúzsko)
 Siemens Nixdorf (so Stanom Černým, Alexom Kračšeničom a Róbertom Jančovičom)
 Kolín nad Rýnom (Nemecko)
 1992:
 Dom slovenskej kultúry (s Otom Bachoríkom), Praha
 Galéria N. a P.V.D. (so Stanom Stankocim a Jánom Ťapákom), Banská Bystrica
 Galéria Poľnohospodárskej banky, Bratislava
 Galéria NOVA, Bratislava
 Europahaus, Graz (Rakúsko)
 Galéria M. A. Bazovského (s Jozefom Hoborom), Trenčín
 1993:
 Galerie Mitte (so Stanislavom Stankocim), Viedeň (Rakúsko)
 Terre ou Art, Verdun (Francúzsko) 
 Studio Bauform, Kolín nad Rýnom (Nemecko)
 Veľvyslanectvo Slovenskej republiky, Bonn (Nemecko)
 1994:
 Žltý dom Vincenta van Gogha (s Otom Bachoríkom), Poprad
 Art Gallery Heeze, Eidhoven (Holandsko)
 De Brouwerij, Weelde (Holandsko)
 1995:
 Galéria mesta Bratislavy, Bratislava
 Galéria NOVA, Bratislava
 Kunst RAI’95, Amsterdam (Holandsko)
 1996 Rezidencia Slovenskej republiky, New York (USA)
 1997 Gallery MOCA (Museum of Contemporary Art), Washington (USA)
 1999 Galéria NOVA, Bratislava
 2001 Gallery Missing Link, Sarasota, Florida (USA)
 2004:
 Cité Internationale des Arts, Paríž (Francúzsko)
 Galéria NOVA, Bratislava
 2005 Danubiana, Meulensteen Art Museum, Bratislava
 2008 Slovenská ambasáda, (s Otom Bachoríkom), Rím
 2009 Herzliya, Izrael (spolu s V. Petrík, M. Kellenberger, P. Pollág, J. Oravec, Š.Polák)
 2011: 
 15 umelcov v Galérii SPP, Bratislava
 Slovak art for Slovak culture evening in Monako
 2012:
 Private studio exhibition, Tribecca – New York (USA)
 Spectrum Art v Galérii SPP, Bratislava 
 2013 Galéria Jána Koniarika v Trnave
 2014 Umenie lieči (33 umelcov), NOÚ Bratislava

 Knihy 
 Daniel Hevier – Ivan Pavle: Vydavateľstvo, Galéria NOVA, (2005)
 Ivan Jančár - Pavle: Vydavateľstvo, Herial, s.r.o. (2015)https://www.martinus.sk/706093-pavle/kniha

 Virtuálne prehliadky 
Ivan Pavle sa rozhodol zvečniť svoje výstavy v podobe virtuálnej prehliadky. Zatiaľ bola takto spracovaná výstava v Slovenskom národnom múzeu (2015) a výstava v galérii Danubiana (2015-2016).https://www.tripadvisor.com/ShowUserReviews-g274924-d276281-r268286997-Slovak_National_Museum_Slovenske_narodne_muzeum-Bratislava_Bratislava_Region.html
 Referencie 

 Iné projekty 

 Externé odkazy 
 http://www.gjk.sk/sk/vystavy/archiv-vystav/2013/ivan-pavle-v-znameni-ryb/ 
 http://www.spectrum-art.sk/anglictina/vytvarna-sekcia/zakladajuci_umelci/vytvarna_scena-pavle.html 
 http://www.sme.sk/c/2133706/maliar-ivan-pavle-dobra-malba-by-mala-byt-vysostne-individualna.html
 http://www.obnova.sk/clanok/ivan-pavle-umenie-je-sucastou-nasho-zivota

Kategória:Slovenskí maliari
Kategória:Držitelia Krištáľového krídla
Kategória:Osobnosti z Galanty